Blog – Louis B Rautenbach Skrywer/Author
Liefde in Konflik / Love under Fire
Die liefde…dit het begin voor die oorlog, regdeur gehou, en aan die einde van die oorlog voortgegaan. Ek is reeds besig om aan my volgende boek te werk: Sewe Jare
“Wie? Wie is die polisieman,” vra Natie eisend. Dirk is metens verward. “Ek wil sy naam hê want ek wil gaan uitvind of hy bloedmonsters het om die stelling te kan bewys,” sê Natie onheilspellend kalm. “Ek wil ‘n klag teen hom gaan lê as hy nie oor bloedtoetse beskik om hierdie bewering te staaf nie. Ek was by my kind net na die ongeluk, en hy was so nugter as wat ek nou is,” sê Natie. Dirk besef nou eers met wie hy praat en skrik merkbaar. “Die polisie … die polisie,” stotter hy. “Jy sê so, ja, maar ek soek sy naam. En as jy nie ‘n naam kan gee nie, kla ek jou summier aan vir naamskending,” dreig Natie. Van pure skrik raak Dirk se oë al groter. “Ek … uh … niemand het dit vir my gesê nie … Ek … uh … dit is my eie weergawe … . Ek het gedink … ,” hyg die skinderbek. “Gedink? Gedink? Nou dan staak jy jou *bloody* geskinder onmiddellik.
Die langverwagte boek word tans voorberei vir finalisering en beloof om boeiend te wees.
Ek het lanklaas iets op die blad geplaas maar sal weer in die nuwe jaar 2020 dalk meer aktief wees. Dankie vir al jul ondersteuning en terugvoel.
My vriendin, ‘n skrywer, joernalis en grafise kunstenaar was so oulik om vir my nuwe boekmerke te ontwerp. Dankie Annekie Heyns